شه‌فه‌ق نيوز/ به‌نده‌رمهه‌نا سه‌رۆك جيوه‌جيكار كۆمپانياى "ته‌ياره‌وانى ناس" سعودى ئاشكراى له‌يه‌كه‌وداين گه‌شته‌يل كرد ئه‌را شار لارنكاى قوبرسى وه‌ل ده‌سوه‌پيكردن وه‌رز ئاينده‌ى گه‌شتيارێ، يه‌يش له‌وه‌ختيگ ك په‌يوه‌نديه‌يل رياز و نيقۆسيا روێ له‌ په‌ره‌سه‌ندن كردگه‌.
له‌و باوه‌ته‌و، رووژنامه‌ى "عه‌كاز" سعودى له‌ زووان مهه‌نا وت: كۆمپانياگه‌ له‌ حاڵ حازر خه‌يكه‌ مه‌سه‌له‌ى وازكردن هێڵێگ راسه‌وخۆ ئه‌را لارنكاى قوبرسى له‌يه‌كه‌و ئه‌ياد له‌ مايۆ 2020 جوور هه‌وڵيگ تازه‌ى تاوسانه‌.
جى باسه‌، باسكردن له‌ هێڵه‌يل ته‌ياره‌وانى ناوچه‌يى گه‌شتيه‌يل راسه‌وخۆيگ ده‌سوه‌پيكردگه‌ له‌ شاره‌يل سعوديه‌وه‌ وه‌ره‌و شاره‌يل قوبرس وه‌ ريككه‌فت وه‌ل هه‌ڵمه‌ت فراوان ك له‌تى داوا ئه‌كريه‌ێد قوبرس بكريه‌ێد شوونيگ گه‌شتيارێ وه‌ك جيگره‌وه‌ى توركياى هاوساێ.
